Тренировка за отслабване в басейн | Спорт Framar.bg\nНазад | Начало Спорт Влез във форма Тренировки и програми Отслабване Тренировка за отслабване в басейн\nНе искате да пропускате нито ден за поддържане на красиво тяло, но в горещите летни дни самите тренировки са доста тежко изживяване... Защо не опитате едно ново изживяване, а именно тренировка в басейн. Всеки знае, че водата предлага много по-голямо съпротивление от въздуха (цели 12 пъти) и упражненията в нея са много по-трудни и ефективни. В движенията участват много повече мускулни влакна и по този начин се изгарят много повече калории за по-кратко време.\nВ предложената програма упражненията се правят без почивка (освен ако не се изморявате много), като се завъртат 2 кръга, които ще ви осигурят стегнати ръце, секси коремни мускули, изваяни бедра и всичко това без капка пот.\nИзпъване на краката\nЦел: рамене, ръце, корем и бедра\nПрез цялото време движете ръцете си напред, назад или с кръгови движения, което ще ви позволи да останете на повърхността на водата. Свийте коленете си към гърдите, като държите главата си над водата.\nСлед това бързо изпънете краката си напред, като тялото ви застава в L-образна форма. Направете пауза, последвана от прибирането на краката отново към гърдите.\nПовторете 15-20 пъти, като се стараете това да става в рамките на 1 минута.\nПо-лесният вариант на упражнението е да стоите с колене прибрани към гърдите в продължение на 1 минута, без да изпъвате краката напред.\nЦел: прав и коси коремни мускули, крака\nВлезте в басейна, хванете се за ръба му или за тръбата, която го опасва (ако басейнът разполага с такава) с една ръка. Вдигнете краката си от дъното и ги поставете перпендикулярно на стената, като заставате странично на нея и стъпалата са едно над друго (горния крак е едноименния на ръката, с която се хващате за ръба на басейна). Това е началната ви позиция.\nСвийте колене към гърдите, хванете се здраво за ръба и изтласкайте тялото си и изпънете краката си, като подпомагате изправянето на цялото си тяло с коремните мускули. Целта е да се получи страничен мост, като вече кракът, който е бил отдолу на стената застава отгоре и обратно.\nВърнете се в начална позиция и повторете движението за една минута, след което сменете страните и отново повторете.\nЦел: гръб, рамене, ръце, гърди и корем\nЗа упражнението ще ви е нужна плувна дъска (такава, която се използва в тренировките по плуване)\nПоставете плувната дъска зад коленете си и седнете върху нея със събрани крака, които висят надолу или се плъзгат по дъното на басейна.\nИзпънете ръце пред тялото, дланите са далече една от друга, а китките са обърнати настрани (както при плуването бруст).\nЗапочнете да правите загребващи движения с ръцете, като се стараете да се задържате седнали върху дъската. Продължете за 30 секунди.\nПлуване със задържане на изправена плувна дъска\nЦел: гръб, ръце, корем, седалищни мускули и крака\nХванете плувната дъска с две ръце, така че тя да застане вертикално със заоблените ръбове нагоре и я потопете наполовина във водата.\nИзтласкайте се от стената на басейна и започнете да правите удари по водата с крака, стремейки се да отидете до другия край на басейна. Продължете така за 1 минута.\nЗа да направите упражнението още по-трудно, хванете дъската по дължина и я потопете изцяло под вода. Така съпротивлението и ще се увеличи неколкократно.\nОпашката на делфина\nТова упражнение се изпълнява в по-дълбоката част на басейна.\nЦел: корем и крака\nДръжте ръцете си встрани правейки с тях леки движения, за да се задържите на повърхността, а краката са отпуснати под вас.\nСтегнете корема си и с рязко движение изтласкайте краката си назад, държейки ги събрани един до друг, след което веднага ги върнете обратно напред (като опашка на делфин).\nПротиводействайте на движението чрез движение на ръцете в обратна посока. Продължете да правите движения напред и назад с краката за 1 минута.\nСъвет: Цялото ви тяло трябва да се движи като камшик, като самото движение започва от корема и кръста, а не от долната част на краката.\nГребане с дъска за плуване\nЦел: гръб, рамене, ръце и корем\nВлезте във водата на дълбочина до гърдите и застанете с разтворени крака на широчината на раменете. Хванете дъската за плуване от двете страни, с палци сочещи нагоре.\nНаклонете торса си под ъгъл от 45 градуса напред, гърба е изправен и дъската се държи леко изпънати ръце пред гърдите.\nЗапочнете гребането, като издърпвате дъската към гърдите си, а лактите се изнасят назад и странично на тялото.\nСлед това върнете дъската в начална позиция с избутващо движение. Не изпъвайте лактите си напълно. Продължете 1 минута!\nСъвет: Нека движенията са бавни, за да се концентрирате върху работата на мускулите.\nЦел: корем, дупе, всички бедрени мускули\nВземете плувна дъска и я вдигнете над главата си. Краката са отпуснати надолу към дъното.\nСвийте краката си назад, приближавайки петите към задната част на бедрата, след което бързо изтласкайте краката си надолу и диагонално навън, за да се изтласкате над водата.\nОтпуснете отново краката под тялото и повтаряйте предните стъпки за 1 минута.\nСъвет: Ако задържането на дъската ви затруднява, тогава можете да държите ръцете си зад врата или отпуснати странично на тялото ви.\nКофички на ръба на басейна\nЦел: трицепс, прав и коси коремни мускули\nПодпрете се с длани на ръба на басейна и пуснете краката си във водата. Свийте левият си крак и поставете ходилото му на стената на басейна, а десния изпънете напред.\nСпуснете се надолу, така че лактите ви да сочат нагоре и да усещате разтягането на трицепсите.\nОтново се вдигнете нагоре, изпъвайки ръцете си. Направете 10 повторения, сменете изпънатия и свития крак и направете още една серия.\nКоментари към Тренировка за отслабване в басейн\nКоментирайте "Тренировка за отслабване в басейн"\nпреди 204 дни, 6 часа и 20 мин.\nпреди 208 дни, 9 часа и 46 мин.\nпреди 41 дни, 12 часа и 11 мин.


ДЪЖДОБРАН ЗА ПРЕХОДИ ARPENAZ, 40 Л, РАЗМЕР XS, ЗЕЛЕН FORCLAZ - Decathlon\nДЪЖДОБРАН ARPENAZ 40 Л, XS\nРеф. : 8493299\nДЪЖДОБРАН ЗА ПРЕХОДИ ARPENAZ, 40 Л, РАЗМЕР XS, ЗЕЛЕН FORCLAZ\nЦвят : маслиненозелено\nРазработен и тестван във Френските Алпи, с този дъждобран с дълги ръкави ще можете да правите преходи в дъждовно време. Този дъждобран е незаменима част от екипировката за преходи. Слага се бързо и лесно и напълно ще предпази вас и раницата ви (с макс. обем 40 л) от дъжд.\nНепромокаемост Непромокаемо покритие:2000мм воден стълб. 100% непропускливи шевове.Дълъг ръкав.\nДишане на тялото Хидрофилно покритие (RET=11) : ограничава конденза в дрехата.\nЛекота От 250 г (XS) до 340 г (L/XL) - не се усеща в раницата.\nДжобове 2 процепа с капаци за лесен достъп до джобовете на якето или на панталона.\nПроветрение Цип за проветрение при интензивно натоварване.\nСъвместимост Вътрешен обем, позволяващ да се побере раница с вместимост до 40 литра.\nЗдравина Полиестерна тъкан, осигуряваща добра устойчивост на скъсване.\nКомпактност С калъф за съхранение.Размери: 18 x 20 x 3.\nПокриваща повърхност за потребител с ръст:\nот 156 до 166 см (размер XS) /\nот 167 до 176 см (размер S/M) /\nи раница с вместимост от 0 до 40 литра.Качулка с еластична връзка за стягане със стопер.\nРъкави с еластични биета, предотвратяващи навлизането на вода в тях. Дъждобранът се облича и съблича изключително лесно благодарение на дългия цип отпред, който улеснява преминаването на главата.\nНепромокаемата шапка от дишаща материя също може да се комбинира с дъждобрана.\nНепропускливостта на дадена тъкан се измерва чрез налягането, упражнено върху нея от воден стълб, изразено в мм (тест на базата на стандарт ISO 811). Колкото по-голямо е налягането, толкова по-непромокаема е тъканта. Материя с непромокаемост от 2000 мм издържа на налягане, упражнявано от 2000 мм воден стълб (което се равнява приблизително на 2 часa проливен дъжд).\nдрехата е преминала тест с душ при 60 л вода / м² /час в продължение на 2 часа. Изпитването възпроизвежда средните условия на проливен дъжд в планината.\nДишащите свойства на материята се установяват чрез тест, измерващ нейната устойчивост на паропреминаване - RET (по стандарт ISO 11092). Колкото по-ниска е стойността на този показател, толкова по-висока е способността на тъканта да диша, тоест да благоприятства изпаряването на влагата, генерирана от тялото при физическа дейност. Например: RET<9=изключително дишаща материя; 9<12=силно дишаща материя; 12<20=дишаща материя; RET>20=слабо дишаща или недишаща материя. Дъждобранът има RET=11.\nПромазаността е свойството на тъканта да не задържа и попива водата. По този начин текстилната тъкан не се напоява с вода и остава лека, дишаща и топла. Промазката се получава чрез обработка на тъканта от външната страна и трябва да се обновява през целия срок на живот на дрехата (препоръчително е при всяко трето пране). Всички дъждобрани на Quechua са промазани.\nПрепоръчваме употребата на импрегниращи продукти (спрей или течност)\nза възстановяване на промазката и оптимизиране на техническите характеристики на продукта през целия му живот на употреба.\nСъвети за съхранение Преди да приберете за продължително съхранение, изсушете добре, сгънете и приберете в калъфа.


Разводът прецаква децата за първи клас | Блиц\nРазводът прецаква децата за първи клас\nБъркотия с адресите при развод на родителите\n10 Юни 2019, 08:47\nБъркотия с адресите при развод на родителите остави първолаци без място в желаното училище след първо класиране. Това съобщиха пред „Телеграф“ директори на училища, които са проверили документите за кандидатстване.\nПри раздялата на биологичните майка и татко децата често се оказват с трима и дори четирима родители, обясни директорът на столичното 119 СУ Диян Стаматов.\nМестят се да живеят при новия партньор на майката, например. Затова често постоянният адрес на малките кандидати за първи клас се оказва не този, който всъщност техните родители си мислят, че има детето им.\nТака в заявлението е неписано едно място за живеене, което би трябвало да изстреля детето в първа група, но при проверка на комисията за прием са оказва, че постоянният адрес е друг. Тогава първолакът минава в не толкова сигурните втора и трета групи. Това била и една от причините деца да останат извън желаното школо.\nКогато родителите имат различни настоящи адреси, настоящият адрес на майката е настоящ адрес и за детето. Решението с кое място на живеене да се кандидатства, обаче, трябва да се подкрепи и със съответното удостоверение. Именно тук директори засекли неточности.\nМного важна информация за родители, чиито деца ще кандидатстват след 7-ми клас!


Нов ъпдейт на Apple заради израелска шпионска атака - Труд\nНов ъпдейт на Apple заради израелска шпионска атака\nКомпанията Apple трябваше бързо да пусне новият си ъпдейт в четвъртък след като бяха докладвани слабости в системата при опит да бъде киберхакнат адвокат, защитаващ човешките права в Обединените арабски емирства, пише Slate.\nАсошиейтед прес предаде по-рано, че Ахмед Мансуур е получил подозрително съобщение по-рано този месец към линк, обещаващ информация за мъчения в затворите на Емирствата. Мансуур, който и преди е бил обект на електронно подслушване, не кликнал на линка.\nТой докладвал към Citizen Lab, която се занимава с разследване на информационни и комуникационни технологии, когато те нарушават човешките права. Станало ясно, че израелска фирма за кибершпионаж е искала информацията от телефона на Мансуур, използвайки нова технология за подслушване и проследяване на телефони, което доведе до това да се проследи дигиталната сигурност на почитателите на Apple.\nСпоред Citizen Lab, ако Мансуур беше отворил подозрителния линк, това би инсталирало на телефона му шпионски софтеуер.\nШпионската програма е оценена на 1 милион долара.


Апартамент на зелено? Или готов? Възможните рискове - Последни Новини от DNES.BG\nАпартамент на зелено? Или готов? Възможните рискове\nВижте дали да заложим на новото или на старото строителство\nОбновена: 1 окт 2018 12:35 | 24 апр 2017 09:47, Екип на Dnes.bg\nДали новият ни апартамент да бъде ново или старо строителство? Със сигурност този въпрос си задава всеки, който тръгне да си купува нов дом. В тази връзка витаят и клишета – едното от тях е, че новото строителство не е толкова качествено, както старото. Друго пък е, че няма смисъл да се купува по-стар апартамент от 20 години, защото цената му ще пада и не след дълго той няма да е годен за употреба.\nЗа да ви бъдем полезни, в рамките на нашия проект Apartmenttherapy, ще се опитаме да ви отговорим на въпроса за избора на жилище и етапа на негово строителство. Винаги можете да разчитате на съвет от експертите на Райфайзенбанк, които ще отговарят на всеки въпрос, свързан с жилищния кредит. Изпратете запитване онлайн на www.rbb.bg\nИ така – ново или старо строителство? Кой апартамент да изберем?\n18 апр 2017 09:45\nКато за начало да видим какви предимства и недостатъци имат новите апартаменти. Безспорен техен плюс е, че една нова сграда се проектира по последните тенденции в строителството и архитектурата. Така че смело можем да кажем, че един нов строеж следва новите идеи и технологии, които противно на много мнения, изобщо не са по-лоши от старите. Освен това при новото строителство обикновено самото пространство в апартамента е използвано максимално добре, за да може стаите да са с оптимална функционалност.\nНовите апартаменти имат и друг голям плюс – те са с много по-добра изолация от старите, което е предпоставка за много добра енергийна ефективност. А това е особено важно, защото води след себе си и по-ниски сметки да ток. Освен това новите сгради имат и гаранция за строителството и качеството, а това е солиден плюс в първите години, където строителят трябва да отстрани евентуални дефекти за своя сметка.\nРазбира се, и новото строителство има своите минуси. Едното от тях е, че сериозен процент общи части се калкулират в цената, което прави подобни апартаменти по-скъпи. Заради общите части и квадратурата често е обявена по-голяма, отколкото е чистата площ на апартамента. Ако говорим за апартамент в нов комплекс, понякога и инфраструктурата към него е проблем, ако все още не е изградена. Това понякога се случва бързо, но не е изключено и да ви създава известни проблеми в годините. Друга евентуална опасност е покупката на зелено, за която ще стане дума по-надолу в материала.\nСъветваме ви, ако заложите на ново строителство, внимателно да проучите строителя и какви отзиви има от негови предишна сгради. Няма да ви изненадаме ако ви кажем, че някои строители се справят по-добре от други, нали?\nКакво е положението при старото строителство? На първо място плюсът му е цената, която обикновено е по-ниска от тази на новите сгради. Най-често при старото строителство може и веднага да оцените инфраструктурата около него, защото тя е изградена и надали нещо основно ще се промени. Като цяло старите квартали имат своята връзка с основни улици, градски транспорт, училища и детски градини, което е определен плюс. Освен това около старите блокове обикновено има повече места за паркиране.\nНякои определят за плюс и това, че в един стар апартамент, който е в добро състояние, може бързо да се влезе и живее, без да се правят големи ремонти, а просто се освежи с един латекс. Практически обаче това не е съвсем така. Рано или по-късно в един стар апартамент ще трябва да се направи основен ремонт, който да включва и смяната на ВиК и ел. инсталацията. И нашият съвет е да го направите преди да сте се нанесли в него, защото това ще ви спести доста неприятности в бъдеще и излишно главоболие.\nМинусите са ясни – при старите апартаменти може да се наложат големи ремонти – както в самия дом, така и в общите части като покрив, асансьори, мазета и т.нат. А и вероятността за проблеми като мухъл например, са по-големи.\nАко в крайна сметка сте избрали новото строителство, пред вас има още един въпрос: Дали да си купите готов апартамент, или да потърсите по-евтин вариант с жилище на зелено. Факт е, че много хора имат съображения при покупка ново строителство на жилище на зелено. Това е така, защото понякога фирми, особено ако не са опитни в бранша, не успяват да се справят с финансите си при строителството на сградата или поради някаква друга причина фалират.\nВсъщност, тук трудно може да ви дадем точен съвет. Но ако изберете апартамент на зелено, имайте предвид следните важни подробности - репутацията на инвеститора, финансирането за проекта и схемата на плащане и прехвърляне на собствеността. Експертите са категорични, че при избора на завършено жилище най-важните фактори са локацията и цената. Но при незавършен имот на първо място излизат инвеститорът и главният изпълнител, тъй като те носят цялата отговорност по завършването на проекта.\nМакар и да няма 100% гаранция, сериозните инвеститори обикновено разполагат с финансиране за завършването на целия проект и са независими от предварителните продажби на апартаментите. При липсата на осигурено финансиране се разчита единствено на наличните средства на инвеститорите и текущите приходи от предварителната продажба на апартаментите на зелено, което обаче носи риск за завършването му. Защото ако инвеститорът не успее да продаде няколко жилища на зелено и не получи свежи пари, може и да няма средства да завърши блока. А това в най-добрият случай води до забавяне на настаняването в новия ви дом. А никой не иска това, нали?\nОще по темата: жилищеApartmenttherapyАпартамент на зеленостаро жилище


14 август 2016, 10:20, oбновена на 15 август 2016, 09:39\nЗ амъкът "Влюбен във вятъра" в Равадиново бе класиран на четвърто място сред най-красивите замъци в Европа от от организацията European Best Destinations (повече за замъка вижте във видеото горе).\n"Подобни атракции, като замъкът в Равадиново, ни помагат да удължим сезона и да предложим повече преживявания на туристите по българското Черноморие", каза министър Ангелкова.\nВижте нашата галерия със снимки от замъка "Влюбен във вятъра" в Равадиново\nИзточник: Наталия Такова-Мазгарева\nОт 2009 г. EBD си партнира с туристическите представителства в цяла Европа и акцентира върху едни от водещите дестинации на стария континент на уебстраницата си и в социалните мрежи. Посетителите на официалния уебсайт на организацията надхвърля 3 милиона души от всички точки на света. Там се публикуват снимки, видеа, панорамни разходки, пътеводители, както и полезни съвети за всичките 355 локации.\nОсвен това стана ясно, че Созопол е номиниран за най-добра европейска дестинация за 2017 година от организацията.\nзамък Равадиново дестинации Европа класация Созопол #най-споделяни


НЕДЕЛЯ ТРИНАДЕСЕТА СЛЕД ПЕТДЕСЕТНИЦА. Евангелие за лошите лозари – Благовестник\nИмаше един човек стопанин, който насади лозе, огради го с плет, изкопа в него лин, съгради кула и, като го предаде на лозари, отиде си. Както на друго място Господ казва човек цар, така и тук – човек стопанин,та с това да подчертае, че е добър стопанин, или Бог. Защото, колкото и човекът да е безсилен и паднал в този свят, Бог не се срамува да се нарече човек. Защото, въпреки всичко, човекът в цялата вселена е главното и най-скъпоценно Божие творение, та затова Бог се нарича човек – с това да покаже Своята преголяма любов към него. Само помраченият ум на езичниците и безбожниците нарича Бог с имената на природните явления и предмети – огън, слънце, вятър, вода, камък, дърво, животни, само не и с името „човек“. Единствено християнската вяра е издигнала човека високо над всички творения в природата и единствено тя е удостоила човека [с честта] – Всевишният Бог да се нарече с неговото име.


Няма разумно обяснение за забавената оставка на Орешарски – СНАЙПЕР-БГ\nНяма разумно обяснение за забавената оставка на Орешарски\nby admin 05/07/2014 05/07/2014\nАко Сергей Станишев бъде бъде излъчен за еврокомисар ще се стигне до нагнетяване на напрежение в обществото, по-сериозно дори и от това, което предизвика скандалното назначаване на Пеевски за ръководител на ДАНС.\nТакова заяви в интервю лидерът на АБВ Георги Първанов.\n„Няма разумно обяснение за това, че оставката на кабинета „Орешарски“ е отложена за края на юли. Явно пред управляващите има нерешени въпроси. Tе, образно казано, се опитват да играят като в белота за „последно десет“, каза още Георги Първанов.\nСпоред него, към непубличните мотиви за отлагане на оставката на правителството вероятно принадлежи и решението за изграждане на седми блок в АЕЦ „Козлодуй“ от „Уестинг хаус“. Ако такава процедура бъде предприета, България ще приеме строежа на реактор два пъти по-скъп от този в Белeне, предупреди той.\nВ отговор на журналистически въпрос, Георги Първанов коментира ситуацията около БСП. По думите му, социалистическата партия е изправена пред необходимостта от неизбежна нужда от промяна във върха на своето ръководство.\n„За лидер на левицата трябва да бъде избран диалогичен, разумен политик, с добра организационна култура. В противен случай, левицата може да се впусне в поредица от експерименти и негативни сценарии, нещо което преди време се случи на СДС и доведе до срив в тази партия“, посочи Първанов в ефира на радио К2.\nПо отношение на тиражираните в медиите слухове, че Сергей Станишев може да бъде излъчен за еврокомисар, Първанов заяви, че ако това се случи, ще се стигне до нагнетяване на напрежение в обществото, по-сериозно дори и от това, което предизвика скандалното назначаване на Пеевски за ръководител на ДАНС. Ако правителството номинира Станишев за еврокомисар, левицата ще загуби следващите избори още по-катастрофално, предупреди той.\nВ заключение лидерът на АБВ коментира и близките перспективи пред ръководената от него формация. По думите му, Алтернатива за българско възраждане има сериозен капацитет за участие в следващото Народно събрание. „Целта ни е да станем непреодолим фактор при вземането на решения в следващия парламент“, посочи той.\nСпоред Първанов, най-правилната формула за управлението на страната в настоящия момент е тази на максималното съгласие между различните политически сили. „Само така следващият кабинет ще може да се ползва с доверието на хората и да проведе някои непопулярни, но необходими, мерки за стабилизиране на държавата“, категоричен бе той.\nСнимката е на Темаdaily\nУчени: Земетресенията може да се предизвикват от добива на нефт и газ (видео)\nФермер поиска обезщетение от извънземни заради рисунка в житото му (видео)


Предсказване на бъдещето | highviewart.com\nИзточник на изображение: Снимка: searchengineland.com\nМного са хората, които искат да узнаят бъдещето. Някои са прекалено нетърпеливи, за да го изчакат да се случи, затова търсят услугите на оракули и гадатели.\nМедитиращите монаси се смятат за превъзходни гадатели, но обикновено отказват да съдействат.\nВеднъж един дългогодишен ученик на Аджан Ча помолил големия учител да му предскаже бъдещето. Аджан Ча отказал: добрите монаси не предсказват съдби.\nУченикът обаче настоял. Той напомнил на Аджан Ча колко пъти му е предлагал храна, колко дарения за манастира е направил и как го е карал със собствената си кола за своя сметка, пренебрегвайки работата и семейството си.\nАджан Ча разбрал, че човекът няма да се откаже, затова му рекъл, че ще направи едно изключение от правилото си да не гадае.\n- Дай ми ръката си. Дай да ти видя дланта.\nУченикът се развълнувал, Аджан Ча не бил гледал на ръка на друг ученик. Наистина специално събитие. Освен това Аджан Ча бил смятан за светец, който притежава необикновени способности. Каквото кажел, че ще се случи, със сигурност щяло да се случи.\nАджан Ча започнал да проследява линиите по дланта на ученика с показалеца си. От време на време промърморвал: "О, интересно" или "Добре, много добре", или "Невероятно". Бедният ученик изгарял от нетърпение.\nКогато приключил, Аджан Ча пуснал ръката му и казал:\n- Ученико, ето как ще се развие бъдещето ти.\n- Да, да - бързо отвърнал ученикът.\n- А аз никога не греша - добавил Аджан Ча.\n- Знам, знам. Е, какво ще е бъдещето ми? - попитал ученикът, преизпълнен с вълнение.\n- Бъдещето ти ще е несигурно - отговорил Аджан Ча. И не грешал!\nИз "Отвори сърцето си - Будистки приказки за щастие", Аджан Брам


Cat Deeley Сутиен Размер Височина Тегло | marriagesband.com\nHome > Знаменитости > Cat Deeley Сутиен Размер Височина Тегло\nРазмерът на сутиена на Cat Deeley е 32 градуса.\nНейните телесни измервания са 32-24-34.\n5 фута 9 инча или 175 сантиметра\n120 паунда или 59 килограма\nМарк Улан (2001 до 2006 г.): От 2001 г. Cat Deeley започва да се среща с бизнесмена и предприемача Марк Уилън. Те бяха заедно в продължение на пет години, преди да се разочароват.\nДжак Хюстън: След раздялата си с Марк Уилън, Кат Дейли се е натъкнал на Джак Хюстън в продължение на две години.\nМайкъл МакМилиан (2011): Майкъл МакМилиан е актьор, известен с работата си с True Blood. Започва да се среща с Дейли през 2011 г., но те останаха заедно само четири месеца.\nПатрик Киелти (2012 г. до момента): През първите месеци на 2012 г. Патрик Киелти го остави, че е във връзка с Cat Deeley. На 30 септември 2012 г. двойката се жени в Рим, Италия. Оттогава са били заедно.\nCat Deeley има приблизителна нетна стойност от 18 милиона долара от работата си като телевизионен водещ и модел.\nРожденото й име беше Катрин Елизабет Дейли.\nТя идва с имената на Котка, Лиз или Катрин.\nКота е родена на 23 октомври 1976 г., така че тя в момента е на 38 години. Тя ще навърши 39 години през октомври 2015 г..\nНейният астрологичен знак е Скорпионът.\nКатрин Елизабет Дейли е родена в Уест Бромич, Бирмингам, Англия.\nТя е британски гражданин по рождение.\nCat Deeley първоначално е учила в Джуниър училище в Гроув вале и в гимназията в Дартмут. Тя също е присъствала на гимназията на епископ Веси преди да започне моделирането.\nБаща: Хауърд Дейли\nМайка: Джанет Деили\nБрат: Макс Дейли\nТя има много елегантна, тънка фигура.\nНейната размер на рокля е 2 (САЩ).\nТя носи размер 8 (САЩ) в обувки.\nCat Deeley започва кариерата си като модел. По-късно стана известна с домакин на телевизионното шоу "So You Think You Can Dance". Тя е актьор, певец, модел и телевизионен хост.\nТя има естествено руса коса.\nОчите на Катрин Дейли са естествено синьо.\nНейните особености са нейната руса коса и високи скули.\nНейният културен произход е неизвестен.\nТя е била кръстена в англиканската вяра, но не е известно дали тя все още е практикуваща англиканка.\nДосега нейният най-известен актьорски опит беше домакин на "Така че си мислиш, че можеш да танцуваш в САЩ".\nПървият път, когато е по телевизията, е през 1998 г. От 1998 г. до 2002 г. е домакин на популярното телевизионно шоу SMTV Live. Шоуто премиери по телевизията в събота сутрин.\nПрез 2005 г. тя е гласът на Loretta Geargrinder във филма, роботите на Обединеното кралство.\nПървата й награда\nЕдно от първите награди, които е получила, бе BAFTA за деца. Тя го е получила за работата си в един епизод на Щастието на Би Би Си през 2001.\nЛюбими неща на Cat Deeley\nЛюбимият стил: Рейтинг на дрехите\nЛюбими спортове: футбол (Европейски футбол)\nFHM я нарече седмата секси жена на годината през 2001 година.\nПрез 2007 г. тя беше една от ораторите в Концерта за Диана.\nТя била открита, когато била само на 15 години. След като влезе в конкурса на Би Би Си, наречен "Clothing Show", стана финалист. Следвайки този опит, тя бе подписана като модел с агенцията за моделиране на буря.\nКогато започна да работи като модел, Катрин съкрати името си на "Cat", така че би било по-лесно за клиентите да я резервират за стрелба.\nТя обича да подкрепя благотворителни организации и дарява пари на УНИЦЕФ и болницата "Велик Ормонд Стрийт". През 2009 г. тя дори е наречена посланик на УНИЦЕФ за Обединеното кралство.\nПо време на едно благотворително събитие за УНИЦЕФ, Cat Deeley позволи на Дейвид Копърфийлд да я види по време на своето магическо шоу.\nПрез 2011 г. изпълнява Кели за шоуто на Regis & Kelly.\nВъпреки че Катрин Дейли е омъжена, тя често се забелязва без годежа си.


Започва асфалтирането на ул. "Бузлуджа" до дни, валяците влязоха и по "Велико Търново" | Всичко За Дупница, Новини, Коментари, Анализи, Спорт, Страна, Свят, Обяви, Видео\nХоум » Дупница » Започва асфалтирането на ул. „Бузлуджа“ до дни, валяците влязоха и по „Велико Търново“\nЗапочва асфалтирането на ул. „Бузлуджа“ до дни, валяците влязоха и по „Велико Търново“\nпубликувано на 20.06.2019 в Дупница // 3 Коментари\nДо дни ще започне асфалтирането на ул.Бузлуджа в Дупница. Габьоните са вече изградени, а следващата стъпка е полагане на първи асфалтов пласт и изграждане на тротоари. Улицата е част от проекта "Интегриран градски транспорт", заедно с уличната инфраструктура на "Социални жилища", където вече е положен първия слой и се довършват тротоарите.\n„Бузлуджа“ очаква асфалтиране и тротоари.\nОт фирмата-изпълнител започнаха от днес дейностите и по ул.Велико Търново, която също е част от проекта и ще бъде изцяло преасфалтирана и с изградени пешеходни площи. Подменена е подземната инфраструктура със средства, които кметът на Община Дупница инж.Методи Чимев осигури безвъзмездно като допълнителни от държавния бюджет. Продължават ремонтните дейности и по другите улици в обхвата на проекта. Напълно премахната е детската площадка при градинката "Муструков", където ще бъде изградена изцяло нова по проекта, а демонтираните съоръжения ще бъдат ремонтирани и монтирани в други детски кътове.\nИзкопни дейности свързани с подмяна на водопровод продължават и по ул."Венелин", където остават още около 150 метра до новото кръстовище, което ще бъде изградено на "Рампата". Да провери докъде са стигнали дейностите и днес бе зам.кметът на Общината Крум Милев. Цялата улица е също заложена за подмяна на тротоари и преасфалтиране, като премахването на старата настилка е вече в ход. С изграждането й се очаква да поеме голяма част от автомобилния трафик и облекчи движението в централна градска част.\n3 Коментари на Започва асфалтирането на ул. „Бузлуджа“ до дни, валяците влязоха и по „Велико Търново“\nИван Сотиров // 21.06.2019 в 8:20\t// Отговор\nДобре, че идват избори! Сетиха се за улиците ама мноооого късно. Здрава улица не остана, а детските площадки през една година ги откриват и после ги развалят… за да ги модернизират наново! Спирките са без разписания и градския транспорт функционира както си решат шофьорите.\nГошо // 22.06.2019 в 7:01\t// Отговор\nСтарата автогара е ОЖИВЕНА с много хора , НО е не пометена и мръсна, до\nчешмата в градинката/зад кафето/ винаги има пияници които пикаят където си искат,контейнери за разделно събиране сложени на тротоарите и се ходи по уличното платно,НИКАКВИ РАЗПИСАНИЯ на автобусите а само некролози , обяви за кредити и екскурзии.ТОВА е едно от лицата на ДУПНИЦА и не трябва да е в това състояние.\nНина Иванова // 24.06.2019 в 15:39\t// Отговор\nкак не ви омръзна да критикувате, бе! нищо добро не виждате !


КОЛЕДНО-НОВОГОДИШНО ОБРЪЩЕНИЕ НА ПРЕДСЕДАТЕЛЯ НА ОБЩИНСКИ СЪВЕТ - ВЪРШЕЦ\nСКЪПИ ЖИТЕЛИ НА ОБЩИНА ВЪРШЕЦ,\nПо традиция се обръщам към Вас в навечерието на настъпващите светли християнски празници.\nНаближаващите празници ни напомнят, че е време да отпразнуваме семейството, приятелите си и многото прекрасни неща, които имаме в живота си. Да почетем вярата си и да си спомним за важните за нас хора, както онези, които са с нас днес, така и онези, които желаем да бъдат до нас. Времето, в което си даваме равносметка за изминалата година и за всичко, което ни е довело да се намираме точно тук днес. Времето на празничната украса, на коледните аромати, на топлината и уюта.\nНо тази година сме в навечерието на едни по-различни празници. Празници, които много близки ще посрещнат на различни трапези, празници, на които много баби и дядовци няма да видят своите внуци, празници, каквито не сме предполагали, че ще ни се случат. Защото това са и празници белязани от една нова, непозната за нас реалност. Реалност свързана с пандемия, определена като глобалната здравна криза на нашето време и едно от най-големите предизвикателства, пред които сме се изправяли. Пандемия, която е много повече от здравна криза, тя има потенциала да причинява социални, икономически и политически ефекти, които да оставят дълбоки и дълготрайни белези.\nНека да вярваме, да сме оптимисти и да си пожелаем, че през новата 2021 година, всичко това ще остане само неприятен спомен и ще може да се завърнем към нормалния си ритъм на живот и работа. А дотогава, нека пренесем духът на предстоящите празници в делника, да казваме по често благодаря и обичам те на близките си. Да се държим заедно, да си помагаме и подкрепяме.\nИзползвам това обръщение, да благодаря на всички медици, учители, полицейски и всички други служители, които в изпълнение на професионалния си дълг са близо до хората в тази трудна ситуация. Както и на всички общински служители Вършец, с които въпреки трудностите, успяхме заедно да постигнем и резултати. Благодаря Ви, че въпреки всички препядствия, продължавате да работите с плам и отговорност.\nЖелая на всички светли и щастливи празнични дни! Нека ги посрещнем с вяра и надежда, с обич и вдъхновение!\nПожелавам на всеки един от Вас, през Новата 2021 година, много здраве, благоденствие и успех!\nПредседател на Общински съвет Вършец


Деветте милиарда имена на Бога ⋆\nСмяташе, че се бе сблъскал с най-голямата тъпотия през живота си. Един духовит колега от лаборатория бе кръстил командировката му „проекта Шангри Ла“. От деня на пристигането му „Марк V“ бе избълвал цели квадратни акри хартия, изпълнени с безсмислици. Компютърът търпеливо и неуморно преподреждаше букви във всичките им възможни съчетания, и след като ги изчерпеше, преминаваше към следващата група. Монасите прибираха готовите страници от принтерите, внимателно ги подрязваха, след което ги залепваха в огромни книги. След още една седмица, слава Богу, работата щеше да приключи. Джордж така и не успя да разбере по силата на какви неведоми изчисления монасите бяха узнали, че не си струва труда да се занимават с думи, образувани от десет, двадесет или сто букви. В един от най-често измъчващите го кошмари в първоначалния план се внасяше корекция и Върховният лама (когото заедно с колегата си, естествено, бяха кръстили Сам Джофи, макар никак да не му приличаше), внезапно съобщаваше, че работата ще трябва да продължи приблизително до към 2060 година от нашата ера. Това никак нямаше да го учуди.


Здравен Навигатор - Детската урология в „Пирогов“\nДетската урология в „Пирогов“\nПубликувана на 19-12-2017 17:06\nКандидатства пред „Българската коледа“.\nПричината е, че за отделението е необходимо да се закупи лапараскопска апаратура за инвазивна хирургия. Това съобщиха д-р Габриела Маринова и д-р Димитър Момчилов от Отделение по детска урология в „Пирогов“ пред БНТ.\n„Златният стандарт, който се налага в последните 30 години и особено 10 години при лечение на деца, е лапароскопската миниинвазивна хирургия. Детска урология се занимава с лечение на тежки вродени малформации на новородените, на пикочо-половата система, които засягат отделителната и репродуктивната функция, би могла голяма част от тези заболявания да бъде лапароскопски“, каза д-р Габриела Минова.\n„Целта на екипа е нанасяне на минимална хирургична травма, ограничване на сраствания, по-бързо възстановяване, ограничаване на кръвозагубата, малък следоперативен престой и връщане на децата в тяхната среда максимално бързо“, допълни още д-р Маринова.\n„Голям проблем са за нас клиничните пътеки. Още при остойностяването им от наша страна липсваше специалист, съответно нямаме остойностяване на клиничните пътеки в детската урология. Работим по клиничните пътеки на възрастните, което създава много неудобства“, каза д-р Момчилов.\nОт 2018г. скъпоструващите консумативи в детското отделение ще бъдат осигурявани от Фонда за лечение на деца. Д-р Момчилова каза, че няма клинична пътека в детска лапароскопска хирургия, а водеща е процедурата. Тя допълни, че в отделението по детска урология има около 1200-1400 операции годишно.


10 случайни гледки в Лефкада | TheTraveler.bg\n10 случайни гледки в Лефкада\nВ Лефкада има гледки, на които можеш да се любуваш с часове! Благодарение на планинския релеф в централните и западните части на острова, пред посетителите му често се разкриват невероятни панорами. Но някои от тях могат лесно да бъдат пропуснати, ако не подозирате за съществуването им… Ще ви покажа 10 случайни гледки в Лефкада, които са с много лесен достъп и си заслужава да сложите в плана си за посещение!\nОтивахме към плаж Пефкулия, но решихме да го подминем, за да стигнем до тази гледка! Тя е на голяма отбивка от главния път към столицата Лефкада. Толкова е популярна, че дори има и камионче, чийто собственик продава продукцията си от домашен мед. От тук се открива гледка към целия плаж Пефкулия и залива на Агиос Никитас в далечината…\nОще една пътна отбивка, която се намира на завой след селцето Каламици, в посока плаж Катизма. По-удобна е за спиране в обратната посока – от плажа към селото. Спряхме да отдъхнем след множеството завои по пътя… Точно там има и ресторант, който може би разкрива още по-ясна панорама към отвесните склонове. Оттук може да се добие ясна представа за релефа в тази част на острова…\nТова е една от най-красивите гледки над Егремни! Намира се точно до импровизирания паркинг по пътя към плажа. Първоначално е трудно да се предположи, че оттук може да се разкрие подобна панорама… Трябва да се направят няколко крачки из заобикалящите дървета, за да може да откриете точната локация и да се полюбувате на красотата на брега, тюркоазените води и отвесните скали над тях…\nОще един поглед към един от най-красивите плажове на Лефкада, този път над южните му части. Гледката се намира на разклона към пътя, водещ до Порто Кацики. Площадката е широка и може спокойно да се спре с автомобил. Точно отдолу е пустият пясъчен бряг и играещите си с него води на Йонийско море. В тази част от плажа обикновено акостират туристическите корабчета…\nЕто и едно от най-зашеметяващите места в Лефкада! Много лесно може да се ориентирате за него по кафенето – Cafe Panorama. Намира се непосредствено преди Порто Кацики. Изградената платформа позволява буквално да се надвесите над отвесния склон и да се насладите на уникалните нюанси на водата. Недостъпността по суша и красотата на района е като магнит за туристите, наели яхта за разходка… Кристалната вода и множеството камъни пък съжителстват в радваща окото хармония… Хоризонтът е толкова ясен, че без проблеми виждаме Егремни и акостиралите на него кораби… Няма как да не седнем и да изпием по едно фрапе…\nОт Агиос Петрос\nКарайки по главния път от Каламици към Василики, ще преминете през площада на едно селце – Агиос Петрос. Точно в края му, преди да се спуснете към известното южно пристанище на Лефкада, се намира една малка площадка с пейка и красива гледка към сгушения между планините залив. На фона на всичко, което може да се види в Лефкада, това не е най-впечатляващото, но дървото бе толкова красиво разцъфнало, че нямаше как да пропуснем да спрем…\nСамо няколко метра по-надолу по пътя се разкрива и красива панорама към залива на Василики! Паркингът е частен, предполагам към някоя от вилите в района. Но нищо не пречи да спрете за няколко минути и да се полюбувате на пейзажа…\nТова място ми е сред фаворитите! Спряхме там сутринта, пътувайки за Микрос Гялос. Има голяма отбивка и крайпътно заведение. Именно от двора му се разкрива възхитителна гледка към залива Сивота и изящните склонове около него. Перфектната симбиоза между релефни форми и море се допълва от забелязващите се в далечината очертания на близките острови.\nЗаливът Влихо е рай за яхтите! Има множество плавателни съдове, които са пуснали котва във водите му. По пътя към Десими може да се спре и да се види гледката към отсрещните планини и паркиралите във водата лодки…\nНидри може да не разполага с голям и красив плаж, но тук се намира една от най-красивите гледки в Лефкада! Само на около 4 км от центъра на града е разположена беседка, която може да остави всеки без дъх! Стига се много лесно до нея, пътят към планината е хубав и има къде да се спре. Височината на мястото дава възможност да се насладите на целия район! Заливът Влихо, пристанището на Нидри, красивите острови и нестихващият трафик на яхти създават уникална екзотична гледка… Прекрасно е, нали?


Новини - Евелина Борисова се среща със Слави Бинев - slava.bg\n10.05.2012 17:30 | Видян 2373 пъти\nАктрисата Евелина Борисова, която нашумя с ролята си на журналистката Светлана Стефанакова от сериала Седем часа разлика ще бъде гост в новото издание на токшоуто Търси се, тази неделя. Оказва се, че в живота тя е непрекъснато на гребена на вълната – обича катеренето в планините, язди кон, спортува и се захваща с рискови бизнес начинания.\nПървата среща за Евелина ще бъде със сина й от сериала – младия актьор Тодор Дърлянов. За работата с нея ще разкаже и Слави Бинев. Двамата се запознават по съседски преди много години и започват да работят заедно. През годините имат няколко много успешни проекта – култови заведения, както и първия суши ресторант. „Тя е едно изключително мъжко момиче. Дори аз я наричах „брато”, разказва днешния политик.\nЕтикети: Евелина Борисова, Слави Бинев, среща, актриса


Виктория Томова на допинг контрол веднага след мача - 24chasa.bg\nВиктория Томова на допинг контрол веднага след мача\nВиктория Томова бе повикана за допинг контрол веднага след мача си със Серена Уилямс (САЩ) във втория кръг на “Уимбълдън”.\nПървата от българките в световната ранглиста излезе видимо притеснена на корта, но после се отпусна и направи добър мач. Бившата №1 в световната ранглиста спечели 6:1, 6:4, а после при традиционния поздрав на мрежата (по-дълъг от обикновено) каза на Томова, че е играла добре. Преди това думите на Вики към тъмнокожата американка, носителка на общо 39 титли от “Големият шлем”, бяха почти същите.\n“Във втория сет Томова имаше добри възможности, които пропусна. Някои топки можеше да ги изиграе по различен начин. Но все пак да не забравяме, че трябваше да преодолее първоначалното притеснение. Освен това Серена удря много силно топката, особено когато изпълнява сервис, а това затруднява всички нейни съпернички”, коментира Михаил Кънев, треньор на Вики, която е бивша европейска шампионка до 14 г.\nПри мъжете шампионът от финалите на АТП Григор Димитров загуби в първия кръг от Стан Вавринка (Швейц), но това не развали настроението му, защото в социалните мрежи се появиха клипове как играе миникрикет.\nВавринка отпадна още в следващия си мач, като загуби 6:7 (7:9), 3:6, 6:7 (6:8) от преминалия квалификации Томас Фабиано (Ит).\nМиналогодишнят финалист Марин Чилич (Хърв) също отпадна след 6:3, 6:1, 4:6, 6:7 (3:7), 5:7 с Гуидо Пея (Арж).\nВиктория Томова направи приличен мач, но загуби от Серена Уилямс на "Уимбълдън" Виктория Томова играе срещу Серена Уилямс на "Уимбълдън" (Гледайте на живо) Виктория Томова бие на "Уимбълдън", ще играе със Серена


Определение на отчуждението - какво е това, смисъл и понятие\nОтчуждението , което идва от латинския език ( alienatĭo ), е акт и резултат от отчуждаване . Междувременно този глагол напомня за отчуждаване, премахване или разделяне.\nКонцепцията се появява в различни науки . На общо ниво може да се каже, че отчуждението се състои в загубата на нещо, което е правилно или съставлява същността. В резултат на това отчужденият субект действа по различен начин от очакваното или очакваното.\nСпоред Кралската испанска академия ( RAE ), отчуждението може да се случи, когато човек или група промени съвестта си, докато не стане противоречиво с това, което се очаква от тяхното състояние. Работник, който гласува за политическа партия, която насърчава свободния пазар, приспособяването и премахването на държавните услуги, може да се счита за жертва на отчуждение: чрез действията на медиите или друг механизъм, това е лице, което гласува против интересите на своя клас.\nЗа марксизма , в капиталистическото общество, работниците страдат от отчуждение, тъй като не се считат за човешки същества, а като труд, който се представя чрез това, което струва в пари. Хората по този начин стават приложими според ролята си в капитализма.\nСпоред психологията , отчуждението е състояние на ума, което се характеризира с липсата на възприятие за идентичността на човек или чрез дистанциране от реалността . Някой под влиянието на наркотично вещество може да бъде отчужден.\nОтчуждението, в този контекст, предполага загубата на това чувство, което някои наричат себереферентност или самосъзнание , тъй като идентичността може да бъде разбрана като способност, която живите същества имат за разглеждане на нас като отделни от реалността, която ни заобикаля, субекти, независими от които оценяваме чрез сетивата. Когато това чувство е засегнато, спираме да действаме нормално .\nСтрува си да споменем, че психоанализата не винаги свързва отчуждението с патологията на ума; толкова много, че предвижда появата на това явление при очевидно здрави хора или без анамнеза за психични разстройства.\nСпоред психоанализата почти всички хора могат да минат през моменти на психично отчуждение, ако сме подложени на екстремни условия. Не бива да бъркаме това състояние с онова, което има опит в психозата: докато в това пациентът живее делириум, а не реалността, която нормално би възприемала, по време на отчуждението го замества с чужда реч.\nУмственото отчуждение е заболяване, което може да бъде придобито или вродено, да се случи по косвен или обичаен начин. В допълнение към характеристиките, описани в предходните параграфи, можем да кажем, че той обикновено представя следните четири симптома, които могат да се появят в по-голяма или по-малка степен, в зависимост от случая:\n* Невъзможност за разбиране на реалността , както по конкретен, така и по абстрактен начин. Когато спрете да възприемате себе си като същество със собствената си идентичност, останалите елементи на света също стават замъглени и става невъзможно да се третират правилно;\n* неспособност да се преценява собственото или чуждото действие от морална гледна точка, т.е. да се прави разлика между правилно и грешно, законно и незаконно;\n• големи трудности при приспособяването към нормалните правила за съвместно съществуване, както в рамките на семейната група, така и на работното място или по обществените пътища;\n* Невъзможност за поемане на отговорности и задържане във времето. Това се наблюдава в различни правни и административни области, тъй като субектът не може да получи и запази работа или да спази условията на образователен център, но и да не се ползва от определени права и държавна помощ.


Живот, заобиколен от вода / Градове и държави | Интересни факти, полезни съвети, статии за оцеляването в непредвидени ситуации, изкуството на магията, разказването на късмета и много други.\nНачална страница » Градове и държави » Живот, заобиколен от вода\nЖивот, заобиколен от вода\nЗнаете ли, че има населени места в Азия, където хората живеят на вода? Те се движат в лодки, строят къщи на опори. Те дори не стъпиха на земята. Как живеят хората, които не са видели земята?\nТова езеро Тонлесан. Поради огромното количество тиня, тя изглежда мръсна, но е най-големият сладководен резервоар в Югоизточна Азия. Може би затова жителите на Камбоджа се заселиха тук.\nНа водата хората строят училища, магазини, полицейски участъци и дори храмове. Вземи всички предмети на лодките. И между другото, дори децата умело ги управляват.\nМежду другото, по-голямата част от времето дълбочината на езерото не надвишава 1 метър, но в дъждовния сезон може да достигне до 10 метра. За съжаление през този период често се наводняват жилищата на хората. Но в дъждовния период има много голям брой риби и тя е основният източник на храна за местните жители..\nМежду другото, за къщите. Те са построени необичайно: стоят на бамбукови пръчки. Някои от къщите не приличат на живи, тъй като нямат прозорци, врати и мебели..\nНе е необичайно цели семейства да спят на пода или в хамаци, но съхраняват запаси и държат животни в складове, построени под къщи. Излишно е да казвам, че тук няма електричество? Ако е необходимо, устройствата са свързани с акумулатора на автомобила..\nПлаващите села изглеждат необичайни за европейска гледна точка. Къщи, разпръснати по водата, шумни деца, които играят с пилета и домашни любимци. Практически всеки жител ще сподели лодка за малка цена, така че един рядък турист да разгледа околностите..\nЖивотът никога не спира в Топлес: рибарите риба, жените се разхождат из къщата, децата играят и крещят. Най-удивителното е, че тук живеят средно от 100 000 до 2 милиона камбоджанци..\nТуристите са изненадани от бедността на местното население, но отбелязват красотата и оригиналността на местния район..\nБихте ли искали да посетите тези необичайни плаващи селища?\nАко ви хареса статията, кажете на приятелите си за това - направете репост!\nЖивот в Южна Корея 10 различни табута\nЗимен живот на -53\nЖивотът в Америка и неговата неразбираемост за руския народ. Част 1. T\nЖивот в края на СССР\nЖивотът в Америка и неговата неразбираемост за руския народ. Част 2. T


Кога тялото ни сигнализира за ниска кръвна захар | Всичко за жената\nСемейно здраве 19.05 11:00 421256 0\nНиската кръвна захар, известна също като хипогликемия, може да бъде опасно състояние. Хипогликемия се наблюдава при хора с диабет, приемащи лекарства, които повишават нивата на инсулина в организма. Освен диабетиците, застрашени са и хора, които пропускат хранения, ядат по-малко от нормалното, извършват повече физически натоварвания на гладно, злоупотребяват с алкохолни напитки на празен стомах, страдат от недостиг на различни хормони.\nКръвната захар е известна също като глюкоза. Тя се извлича от храната и служи като важен източник на енергия за тялото. Тя се съдържа предимно във въглехидратите, храни като ориз, картофи, хляб, зърнени храни, плодове, зеленчуци и мляко.\nСлед ядене глюкозата се абсорбира в кръвния поток.\nХормонът инсулин помага на клетките да използват глюкозата за енергия.\nАко ядете повече захар отколкото трябва, тялото ви ще я съхранява в черния дроб и мускулите, или ще я преработва в мазнини, така че да може да я използва за производството на енергия, когато това е необходимо.\nБез достатъчно глюкоза тялото ви не може да изпълнява своите нормални функции.\nКакви са симптомите на ниската кръвна захар\nСимптомите на ниска кръвна захар могат да се появят внезапно.\nХората, които не са запознати с хипогликемичните пристъпи и симптоми, често не са наясно, че тяхната кръвна захар пада. А това може да причини загуба на съзнание, гърчове и дори да изпаднат в кома.\nМного ниското ниво на кръвната захар е опасно състояние.\nАко някой ваш познат има диабет и изпитват леки до умерени симптоми, трябва да му дадете да яде или изпие 15 грама лесно смилаеми въглехидрати - половин чаша сок, 1 супена лъжица мед, 4 или 5 солени бисквити, 3 или 4 парчета на твърди бонбони или глюкозни таблетки, 1 супена лъжица захар.\nАко някой е с тежка реакция, като например загуба на съзнание е важно да се приложи лечение с глюкагон и незабавно да се повика спешна помощ. Хората, които са изложени на риск от понижаване на кръвната захар,трябва да се посъветват с лекар за получаване на рецепта за глюкагон. Но никога не давайте на човек в безсъзнание нищо през устата, тъй като той може да се задуши.\nКак се диагностицира ниска кръвна захар\nАко подозирате, че имате ниска кръвна захар е важно да се консултирате с лекар. Той трябва да провери кръвната ви захар веднага при симптомите на хипогликимия .\nКак се третират ниски нива на кръвната захар\nКогато нивата на кръвната захар са твърде ниски, яденето на нещо, съдържащо въглехидрати е от ключово значение. Препоръчва се вашата закуска да съдържа най-малко 15 грама въглехидрати - мюсли, пресни или сушени плодове, плодов сок, соленки бисквитки\n9 ранни симптома на диабет\nСемейно здраве 04.03 11:00 35628 0\nСемейно здраве 03.03 11:00 78948 0\nСемейно здраве 02.03 11:00 4512 0\nСемейно здраве 01.03 11:00 5504 0\nСемейно здраве 28.02 11:00 12068 0\nСемейно здраве 27.02 11:00 15928 0